चोराें ने नगदी के साथ सीसीटीवी सिस्टम भी चुराया
भास्कर संवाददाता | कुचामन सिटी
शहरकी सबसे व्यस्ततम सड़क सीकर रोड स्थित महादेव भवन में चोरों ने एक रेडीमेड कपड़ों की दुकान में सेंधमारी कर कपड़े नगदी चुरा लिए। खास बात तो यह रही कि निगरानी के लिए लगाए गए सीसीटीवी कैमरे उनका डीवीआर और एलईडी मॉनिटर भी चोर अपने साथ ले गए। वारदात की जानकारी सोमवार सुबह दुकान खोलने पर लगी। चोरी शनिवार रात से सोमवार सुबह के बीच में हुई, क्योंकि रविवार का अवकाश हाेने से दुकान बंद थी। चोरों ने दुकान के बराबर की पतली गली में से सीमेंट की जाली तोड़कर दुकान में प्रवेश किया। चोर इतने शातिर थे कि दुकान में पांच अलग-अलग जगह लगे सीसीटीवी कैमरे उखाड़कर रिकॉर्डिंग मशीन एलईडी टीवी तक चुरा ले गए। दुकान मालिक मुरलीधर अग्रवाल ने सोमवार सुबह जैसे ही दुकान खोली, काउंटर के पास बैठने के स्थान के पीछे की जाली टूटी दिखाई दी। दुकान का सामान अस्त-व्यस्त देख उन्हें पता चला कि दुकान को चोरों ने निशाना बना लिया। अग्रवाल ने मामले की जानकारी तुरंत अपने परिवार के लोगों और कुचामन पुलिस को दी। इस पर थानाधिकारी अमराराम ने पुलिस टीम के साथ मौके पर पहुंचकर जायजा लिया। इस दौरान दुकान के पास बनी गैलरी से फुटप्रिंट लिए और आवश्यक साक्ष्य जुटाए। पुलिस ने बताया कि दुकान मालिक मुरलीधर की रिपोर्ट पर मामला दर्ज कर अनुसंधान किया जा रहा है।
कुचामनसिटी. चोरीकी वारदात के बाद बिखरा पड़ा काउंटर सामान
पता नहीं शनिवार रात 8 बजे बाद चोरों को कब मौका मिला: मुरलीधर
महादेवभवन में करीब सात वर्ष से रेडीमेड का कारोबार करने वाले मुरलीधर अग्रवाल ने बताया कि शनिवार रात आठ बजे वह रोजाना की तरह दुकान बंद की और सभी तरह की सुरक्षा जांच कर घर लौट गया। इसके बाद रविवार काे अवकाश था तो बाजार में आए नहीं। सोमवार सुबह दस बजे दुकान खोलने के बाद वारदात का पता चला तो होश उड़ गए। दुकान में काफी सामान गायब था तथा कई बिखरा पड़ा था। चोरो ने तो सीसीटीवी सिस्टम भी नहीं छोड़ा।
मौका मुआयना के बाद पुलिस को शक है कि जिस तरह चोरों ने वारदात को अंजाम दिया और कपड़ों के बीच छुपे कैमरों को भी उखाड़ लिया इससे प्रतीत होता है कि चोरी में किसी जानकार का ही हाथ है। वारदात के लिए शनिवार-रविवार का समय चुनने के पीछे भी चोरों के सोचे समझे प्लान का हिस्सा है। पुलिस दुकान मालिक के अनुसार चोरों ने पहले पूरी तरह से रैकी करके ही घटना को अंजाम दिया।
hin_Deva kas_Deva hin_Deva bho_Deva hin_Deva hin_Deva hin_Deva